2.7.2011 Jurnalul Oficial al Uniunii Europene L 175/1 (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 643/2011 AL COMISIEI din 1 iulie 2011 de modificare a Regulamentului (UE) nr. 642/2010 în ceea ce priveşte taxele de import în cazul sorgului și al secarei COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 143 coroborat cu articolul 4, întrucât: (1)  Articolul 5 alineatul (4) din Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce priveşte taxele de import în sectorul cerealelor ()) prevede că la calcularea taxelor de import pentru sorg şi secară se aplică prețul CIF de import reprezentativ pentru orz. (2) Ca urmare a evoluţiei pieței orzului şi a importanței reduse a Statelor Unite pe piața mondială a acestui produs, acesta nu mai furnizează o estimare a pieţei sorgului. Pe de altă parte, sursele de informații pe piața sorgului sunt prea puțin numeroase sau prea puțin fiabile pentru a servi drept bază la stabilirea taxelor la importul acestui produs. În fine, din sursele disponibile reiese că prețurile sorgului și porumbului exportate din Statele Unite sunt foarte apropiate între ele. Prin urmare, este necesar ca sorgului să i se aplice prețul CIF de import reprezentativ calculat pentru porumb. De asemencea, este necesar să se mențină egalitatea care există în prezent între taxele aplicabile în cazul secarei și cele aplicabile în cazul orzului. () JO L 299, 16.11.2007, p. 1. () JO L 187, 21.7.2010, p. 5. (3)  Prin urmare, Regulamentul (UE) nr. 642/2010 trebuie modificat în consecință. (4)  Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Regulamentul (UE) nr. 642/2010 se modifică după cum urmează: 1. Articolul 5 se modifică după cum urmează: (a) teza introductivă de la alineatul (1) se înlocuieşte cu următorul text: „La stabilirea preţurilor CIF de import reprezentative, prevăzute la articolul 136 alineatul (2) din Regulamentul (CE) nr. 1234/2007, se iau în considerare pentru grâul comun de calitate superioară, grâul dur și porumbul prevăzute la articolul 2 alineatul (1) din prezentul regu- lament următoarele elemente:”; (b) alineatul (4) se înlocuieşte cu următorul text: „(4)  Preţurile CIF de import reprezentative pentru grâul dur, grâul comun de calitate superioară și porumb reprezintă suma elementelor prevăzute la alineatul (1) literele (a), (b) și (c). Preţurile CIF de import reprezentative pentru sorg și secară sunt cele calculate pentru porumb.” 2. Anexa III se înlocuieşte cu textul anexei la prezentul regu- lament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene.